plotinus.enneades 6.7.17
ἀλλὰ πῶς ταῦτα ἐν αὐτῷ , καὶ αὐτὸς οὐκ ὄντων ἐκεῖ ἐν τῷ πληρώσαντι , οὐδ̓ αὖ ἐν αὐτῷ τῷ πληρουμένῳ ; ὅτε γὰρ μήπω ἐπληροῦτο , οὐκ εἶχεν . ἢ οὐκ ἀνάγκη , ὅ τις δίδωσι , τοῦτο ἔχειν , ἀλλὰ δεῖ ἐν τοῖς τοιούτοις το μὲν διδὸν μεῖζον νομίζειν , τὸ δὲ διδόμενον ἔλαττον τοῦ διδόντος : τοιαύτη γὰρ ἡ γένεσις ἐν τοῖς οὖσι . πρῶτον γὰρ δεῖ τὸ ἐνεργείᾳ εἶναι , τὰ δ̓ ὕστερα δυνάμει εἶναι τὰ πρὸ αὐτῶν : καὶ τὸ πρῶτον δὲ ἐπέκεινα τῶν δευτέρων καὶ τοῦ διδομένου τὸ διδὸν ἐπέκεινα ἦν : κρεῖττον γάρ . εἴ τι τοίνυν ἐνεργείας πρότερον , ἐπέκεινα ἐνεργείας , ὥστε καὶ ἐπέκεινα ζωῆς . εἰ οὖν ζωὴ ἐν τούτῳ , ὁ διδοὺς ἔδωκε μὲν ζωήν , καλλίων δὲ καὶ τιμιώτερος ζωῆς . εἶχεν οὖν ζωὴν καὶ οὐκ ἐδεῖτο ποικίλου τοῦ διδόντος , καὶ ἦν ἡ ζωὴ ἴχνος τι ἐκείνου , οὐκ ἐκείνου ζωή . πρὸς ἐκεῖνο μὲν οὖν βλέπουσα ἀόριστος ἦν , βλέψασα δ̓ ἐκεῖ ὡρίζετο ἐκείνου ὅρον οὐκ ἔχοντος . εὐθὺς γὰρ πρὸς ἕν τι ἰδοῦσα ὁρίζεται τούτῳ καὶ ἴσχει ἐν αὑτῇ ὅρον καὶ πέρας καὶ εἶδος : καὶ τὸ εἶδος ἐν τῷ μορφωθέντι , τὸ δὲ μορφῶσαν ἄμορφον ἦν : ὁ δὲ ὅρος οὐκ ἔξωθεν , οἷον μεγέθει περιτεθείς , ἀλλ̓ ἦν πάσης ἐκείνης τῆς ζωῆς ὁ ὅρος πολλῆς καὶ ἀπείρου οὔσης , ὡς ἂν παρὰ τοιαύτης φύσεως ἐκλαμψάσης , ζωή τε ἦν οὐ τοῦδε : ὥριστο γὰρ ἂν ὡς ἀτόμου ἤδη . ἀλλ̓ ὥριστο μέντοι : ἦν ἄρα ὁρισθεῖσα ὡς ἑνός τινος πολλοῦ . ὥριστο δὴ καὶ ἕκαστον τῶν πολλῶν , διὰ μὲν τὸ πολὺ τῆς ζωῆς πολλὰ ὁρισθέν , διὰ δὲ αὖ τὸν ὅρον ἕν . τί οὖν τὸ ἓν ὡρίσθη ; νοῦς : ὁρισθεῖσα γὰρ ζωὴ νοῦς : τί δὲ τὸ πολλά ; νόες πολλοί . πάντα οὖν νόες , καὶ ὁ μὲν πᾶς νοῦς , οἱ δὲ ἕκαστοι νοῖ . ὁ δὲ πᾶς νοῦς ἕκαστον περιέχων ἆρα ταὐτὸν ἕκαστον περιέχει ; ἀλλ̓ ἕνα ἂν περιεῖχεν . εἰ οὖν πολλοί , διαφορὰν δεῖ εἶναι . πάλιν οὖν πῶς ἕκαστος διαφορὰν ἔσχεν ; ἢ ἐν τῷ καὶ εἷς ὅλως γενέσθαι ειχε τὴν διαφοράν : οὐ γὰρ ταὐτὸν ὁτῳοῦν νῷ τὸ πᾶν . ἦν οὖν ἡ μὲν ζωὴ δύναμις πᾶσα , ἡ δὲ ὅρασις ἡ ἐκεῖθεν δύναμις πάντων , ὁ δὲ γενόμενος νοῦς αὐτὰ ἀνεφάνη τὰ πάντα . ὁ δὲ ἐπικάθηται αὐτοῖς , οὐχ ἵνα ἱδρυθῇ , ἀλλ̓ ἵνα ἱδρύσῃ εἶδος ἰδὼν τῶν πρώτων ἀνείδεον αὐτό . καὶ νοῦς δὲ γίνεται πρὸς ψυχὴν οὕτω φῶς εἰς αὐτήν , ὡς ἐκεῖνος εἰς νοῦν : καὶ ὅταν καὶ οὗτος ὁρίσῃ τὴν ψυχήν , λογικὴν ποιεῖ δοὺς αὐτῇ ὧν ἔσχεν ἴχνος ἴχνος οὖν καὶ νοῦς ἐκείνου : ἐπεὶ δὲ ὁ νοῦς εἶδος καὶ ἐν ἐκστάσει καὶ πλήθει , ἐκεῖνος ἄμορφος καὶ ἀνείδεος : οὕτω γὰρ εἰδοποιεῖ . εἰ δ̓ ἦν ἐκεῖνος εἶδος , ὁ νοῦς ἦν ἂν λόγος . ἔδει δὲ τὸ πρῶτον μὴ πολὺ μηδαμῶς εἶναι : ἀνήρτητο γὰρ ἂν τὸ πολὺ αὐτοῦ εἰς ἕτερον αὖ πρὸ αὐτοῦ .
Lemmas: ἀλλά πῶς οὗτος ἐν αὐτός , καί αὐτός οὐ εἰμί ἐκεῖ ἐν ὁ πληρόω , οὐδέ αὖ ἐν αὐτός ὁ πληρόω ; ὅτε γάρ μήπω πληρόω , οὐ ἔχω . ἤ οὐ ἀνάγκη , ὅς τις δίδωμι , οὗτος ἔχω , ἀλλά δέω ἐν ὁ τοιοῦτος ὁ μέν δίδωμι μέγας νομίζω , ὁ δέ δίδωμι ἐλαχύς ὁ δίδωμι : τοιοῦτος γάρ ὁ γένεσις ἐν ὁ εἰμί . πρῶτος γάρ δέω ὁ ἐνέργεια εἰμί , ὁ δέ ὕστερος δύναμις εἰμί ὁ πρό αὐτός : καί ὁ πρῶτος δέ ἐπέκεινα ὁ δεύτερος καί ὁ δίδωμι ὁ δίδωμι ἐπέκεινα εἰμί : κρατύς γάρ . εἰ τις τοίνυν ἐνέργεια πρότερος , ἐπέκεινα ἐνέργεια , ὥστε καί ἐπέκεινα ζωή . εἰ οὖν ζωή ἐν οὗτος , ὁ δίδωμι δίδωμι μέν ζωή , καλός δέ καί τίμιος ζωή . ἔχω οὖν ζωή καί οὐ δέω ποικίλος ὁ δίδωμι , καί εἰμί ὁ ζωή ἴχνος τις ἐκεῖνος , οὐ ἐκεῖνος ζωή . πρός ἐκεῖνος μέν οὖν βλέπω ἀόριστος εἰμί , βλέπω δέ ἐκεῖ ὁρίζω ἐκεῖνος ὅρος οὐ ἔχω . εὐθύς γάρ πρός εἷς τις ὁράω ὁρίζω οὗτος καί ἴσχω ἐν ἑαυτοῦ ὅρος καί πέρας καί εἶδος : καί ὁ εἶδος ἐν ὁ μορφόω , ὁ δέ μορφόω ἄμορφος εἰμί : ὁ δέ ὅρος οὐ ἔξωθεν , οἷος μέγεθος περιτίθημι , ἀλλά εἰμί πᾶς ἐκεῖνος ὁ ζωή ὁ ὅρος πολύς καί ἄπειρος εἰμί , ὡς ἄν παρά τοιοῦτος φύσις ἐκλάμπω , ζωή τε εἰμί οὐ ὅδε : ὁρίζω γάρ ἄν ὡς ἄτομος ἤδη . ἀλλά ὁρίζω μέντοι : εἰμί ἄρα ὁρίζω ὡς εἷς τις πολύς . ὁρίζω δή καί ἕκαστος ὁ πολύς , διά μέν ὁ πολύς ὁ ζωή πολύς ὁρίζω , διά δέ αὖ ὁ ὅρος εἷς . τίς οὖν ὁ εἷς ὁρίζω ; νόος : ὁρίζω γάρ ζωή νόος : τίς δέ ὁ πολύς ; νώ πολύς . πᾶς οὖν νώ , καί ὁ μέν πᾶς νόος , ὁ δέ ἕκαστος νόος . ὁ δέ πᾶς νόος ἕκαστος περιέχω ἆρα αὐτός ἕκαστος περιέχω ; ἀλλά εἷς ἄν περιέχω . εἰ οὖν πολύς , διαφορά δέω εἰμί . πάλιν οὖν πῶς ἕκαστος διαφορά ἔχω ; ἤ ἐν ὁ καί εἷς ὅλος γίγνομαι ἔχω ὁ διαφορά : οὐ γάρ αὐτός ὅστις νόος ὁ πᾶς . εἰμί οὖν ὁ μέν ζωή δύναμις πᾶς , ὁ δέ ὅρασις ὁ ἐκεῖθεν δύναμις πᾶς , ὁ δέ γίγνομαι νόος αὐτός ἀναφαίνω ὁ πᾶς . ὁ δέ ἐπικάθημαι αὐτός , οὐ ἵνα ἱδρύω , ἀλλά ἵνα ἱδρύω εἶδος ὁράω ὁ πρῶτος ἀνείδεος αὐτός . καί νόος δέ γίγνομαι πρός ψυχή οὕτως φάος εἰς αὐτός , ὡς ἐκεῖνος εἰς νόος : καί ὅταν καί οὗτος ὁρίζω ὁ ψυχή , λογικός ποιέω δίδωμι αὐτός ὅς ἔχω ἴχνος ἴχνος οὖν καί νόος ἐκεῖνος : ἐπεί δέ ὁ νόος εἶδος καί ἐν ἔκστασις καί πλῆθος , ἐκεῖνος ἄμορφος καί ἀνείδεος : οὕτως γάρ εἰδοποιέω . εἰ δέ εἰμί ἐκεῖνος εἶδος , ὁ νόος εἰμί ἄν λόγος . δέω δέ ὁ πρῶτος μή πολύς μηδαμῶς εἰμί : ἀναρτάω γάρ ἄν ὁ πολύς αὐτός εἰς ἕτερος αὖ πρό αὐτός .